Üle hulga aja otsustas Pipi täna  öösel täiega rokkida (TM Ieska) ja kaasata oma bändi ka ema ja isa. Et üllatus oleks täielik, jäädi enne üheksat rahumeelselt tuttu, et siis kella üheteistkümnest tuurid üles võtta. Kella ühest kolmeni puhati natuke ja siis rokiti edasi, seitsmeni välja. Seejärel tehti üks selline käbi (TM Kirjatsura), mida minu silmad veel näinud pole ning suigatati mu kaisus armulikult lausa poole üheksani. Ning seejärel pidi loomulikult päev algama, aga mitte omaette mängides, vaid vanemate süles elamist uudistades.